Film Suudlus" kujutab populaarset Broadway muusikali Lesk Jones" (The Widow Jones") stseeni esitust. Näitlejate May Irwini ja John C. Rice poolt sooritatud esituse tõepäras ei kahelnud keegi. Seda kinnitab ka fakt, et linastumise ajal tekitas film moralistide seas väikese skandaali ning kaheldi teose moraalsuses.  Kõige selle tulemusena oli Suudlus" 1869 aasta kõige populaarsem Thomas A. Edisoni stuudios valminud film. Filmis Serpentiinide tants" esitab moderntantsu loojaks loetav Loie Fuller oma populaarset tantsu. Nagu ka filmi Suudlus" puhul, on tegemist esituse jäädvustusega, mis on oma olemuselt dokumentaalne. Antud tantsufilmi on aga käsitsi koloreeritud. Ajastul, kus värviline film oli tavaliste võtetega saavutamatu, mõjub lisatud eriefekt ootamatuna. Antud filmi värvimise juures ei ole püütud saavutada  reaalselt toimunule sarnast tulemust. Filmis kujutatud värvide vaheldumine ei ole reaalselt võimalik. Fantaasiaviljana teostatud efekt viitab filmi fiktsionaalsusele.